rejauldu/bengali-wikipedia huggingface dataset:
রেইনহোল্ড মেসনার () (জন্ম: ১৭ সেপ্টেম্বর, ১৯৪৪) একজন ইতালীয় পর্বতারোহী ও অভিযাত্রী। তাকে প্রায় সময়ই সর্বকালের সর্বশ্রেষ্ঠ পর্বতারোহী হিসেবে অভিহিত করা হয়। মাউন্ট এভারেস্ট পর্বতশৃঙ্গে সম্পূর্ণ এককভাবে ও বাড়তি অক্সিজেন ছাড়াই সর্বপ্রথম আরোহণের জন্য তিনি বিখ্যাত। এছাড়াও প্রথমবারের মতো আট-হাজারী পর্বতশৃঙ্গগুলোর সবগুলোতে আরোহণের জন্যও তিনি বিখ্যাত। জার্মান ভাষায় ১৯৭৬ থেকে ২০০৬ সালের মধ্যে তিনি মোট ৬৩টি বই লিখেছেন, যার অনেকগুলোই বিশ্বের বিভিন্ন ভাষায় অনূদিত হয়েছে।   ১৪টি আট-হাজারী শৃঙ্গে আরোহণ   ১৯৭০: নাঙ্গা পর্বত (৮১২৫ মিটার)  ১৯৭২: মানাসলু (৮১৫৬ মিটার)  ১৯৭৫: গাশারব্রুম ১ (৮০৬৮ মিটার)  ১৯৭৭: ধবলগিরি (৮১৬৭ মিটার)  ১৯৭৮: মাউন্ট এভারেস্ট (৮৮৪৮ মিটার) (বাড়তি অক্সিজেন ছাড়া সর্বপ্রথম আরোহণকারী), নাঙ্গা পর্বত (৮১২৫ মিটার) (বেসক্যাম্প থেকে এককভাবে কোনো আট-হাজারী শৃঙ্গের চূড়ায় ওঠা প্রথম আরোহী)  ১৯৭৯: কে২ (৮৬১১ মিটার)  ১৯৮০: মাউন্ট এভারেস্ট (৮৮৪৮ মিটার) (বাড়তি অক্সিজেন ছাড়া প্রথমবারের মতো কোন পর্বতআরোহীর আরোহণ, বর্ষাকালে)  ১৯৮১: শিশা পাংমা (৮০১২ মিটার)  ১৯৮২: কাঞ্চনজঙ্ঘা (৮৫৯৮ মিটার), গাশারব্রুম ২ (৮০৩৫ মিটার), ব্রড পিক (৮০৪৮ মিটার), চো ওইয়ু (৮২০১ মিটার) (শীতকালে চূড়ায় উঠতে ব্যর্থ হন)  ১৯৮৩: চো ওইয়ু (৮২০১ মিটার)  ১৯৮৪: গাশারব্রুম ১ (৮০৬৮ মিটার) ও গাশারব্রুম ২ (৮০৩৫ মিটার) বেসক্যাম্পে না ফিরেই টানা চূড়ায় আরোহণ  ১৯৮৫: অন্নপূর্ণা (৮০৯১ মিটার), ধবলগিরি (৮১৬৭ মিটার)  ১৯৮৬: মাকালু (৮৪৮৫ মিটার), লোৎসে (৮৫১৬ মিটার)   তথ্যসূত্র     Krakauer, Jon. Into Thin Air. United States of America: Random House, 1996.  Ben Folds Five album entitled "The Unauthorized Biography of Reinhold Messner"   পাদটীকা    বহিঃসংযোগ   Official site   Discovery of remains ends controversy about the death of Reinhold Messner's brother  Messner Mountain Museum   Messner Mountain Museum website  Messner - 2002  বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় অভিযাত্রী বিষয়শ্রেণী:ইতালীয় পর্বতারোহী বিষয়শ্রেণী:২১শ শতাব্দীর ইতালীয় রাজনীতিবিদ
সরজানা শর্মা (জন্ম: ১৮ই মার্চ ১৯৫৯) হলেন একজন প্রবীণ ভারতীয় সাংবাদিক, যিনি যখন তাঁর কর্মজীবন শুরু করেছেন তখনকার সময়ে হিন্দি গণমাধ্যমে খুব কম নারী কাজ করতেন। প্রচলিত পেশায় নারী এবং মহিলা বন্দীর মতো বেশ কয়েকটি গুরুত্বপূর্ণ বিষয় নিয়ে তিনি অনেক তথ্যচিত্র পরিচালনা এবং প্রযোজনা করেছেন। এই তথ্যচিত্রগুলি ভারত, প্রাক্তন সোভিয়েত ইউনিয়ন এবং মার্কিন যুক্তরাষ্ট্রের উৎসবে প্রদর্শিত হয়েছে। তিনি জি নিউজের একজন সহকারী কার্যনির্বাহী প্রযোজক ছিলেন। বর্তমানে তিনি কবির কমিউনিকেশন-এর সৃজনী বিভাগের প্রধান হিসেবে কাজ করছেন।   জীবনী  সরজানা শর্মা ১৯৫৯ সালের ১৮ই মার্চ তারিখে ভারতের উত্তর প্রদেশের শাহরানপুরে কৃষ্ণ শর্মা ও প্রেম লতা শর্মার ঘরে জন্মগ্রহণ করেছিলেন। তিনি রাজনৈতিক বিজ্ঞান বিষয়ে স্নাতক ডিগ্রি এবং গণ যোগাযোগ বিষয়ে স্নাতকোত্তর ডিগ্রি অর্জন করার মাধ্যমে তাঁর শিক্ষা জীবন সম্পন্ন করেছেন। অতঃপর তিনি অনুবাদ এবং ভারতীয় শিল্প ও সংস্কৃতি এবং আলোকচিত্ৰবিদ্যার কোর্সে ডিপ্লোমা করেছেন। সরজানা বিভিন্ন প্রযোজনা প্রতিষ্ঠানের সাথে বেশ কয়েকটি প্রকল্পে কাজ করেছেন।   পেশা  ৩১ বছরের সাংবাদিকতার জীবনে সরজানা শর্মা ভারতের গণমাধ্যমের বেশ কয়েকটি স্বনামধন্য প্রযোজনা প্রতিষ্ঠান, যেমন, ব্রিটিশ ব্রডকাস্টিং কর্পোরেশন এবং মার্কিন যুক্তরাষ্ট্র তথ্য সংস্থার মতো আন্তর্জাতিক সংস্থার সাথে কাজ করেছেন। ১৯৯৫ সালে তিনি ৪৫ মিনিটের টিভি মহিলা পত্রিকা অস্মিতার প্রযোজনায় মূল ব্যক্তি ছিলেন তিনি। সেখানে ভারতীয় নারীদের অত্যন্ত ইতিবাচক দৃষ্টিতে প্রদর্শন করা হয়েছিল। তিনি ইন্ডিয়ান কাউন্সিল ফর কালচারাল রিলেশন দ্বারা দীর্ঘ ২৭ দিনের আন্তর্জাতিক নৃত্য উৎসবের জন্য একজন গণমাধ্যম সমন্বয়কারী হিসাবে নিযুক্ত ছিলেন। তিনি আন্তর্জাতিক নৃত্য দল, গণমাধ্যম এবং দূতাবাসগুলোর মধ্যে প্রধান সংযোগ ছিলেন। গণমাধ্যম জগতে এই উৎসবটি ব্যাপক নজর কেড়েছিল। বর্তমানে তিনি কবিতা কমিউনিকেশন নামক একটি বেসরকারী প্রযোজনা প্রতিষ্ঠানে সৃজনী বিভাগের প্রধান হিসাবে কাজ করার পাশাপাশি সংবাদপত্র এবং ডিডি কিষাণের মুক্তপেশায় কাজ করছেন।  পুরস্কার ও সম্মাননা গণমাধ্যমে তাঁর অবদানের জন্য তিনি তাঁর দীর্ঘ এবং সুপরিচিত কর্মজীবনে বেশ কয়েকটি পুরস্কার লাভ করেছেন; যার মধ্যে ভারত নির্মাণ পুরস্কার, হিন্দি ভাষায় গুরুত্বপূর্ণ অবদানের জন্য ৩২তম পণ্ডিত দুর্গা প্রসাদ দুবে পুরস্কার, ড. সাধনা আন্তর্জাতিক ক্ষমতায়ন পুরস্কার এবং ২০১০ সালের বৈদিক রতন পুরস্কার অন্যতম।  তিনি "টিএএসবিএটিআইওয়াইএএন" নামে তাঁর একটি নিজস্ব ব্লগ লিখেন; এটি একটি বহুল পঠিত হিন্দি ব্লগ। সেরা ব্লগিংয়ের জন্য তিনি দুটি আন্তর্জাতিক পুরস্কার লাভ করেছেন; যেগুলো হলো ২০১৪ সালের ব্লগ ভূষণ পুরস্কার এবং ২০১৫ সালের পরিকল্পনা সার্ক পুরস্কার।   তথ্যসূত্র   বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:ভারতীয় নারী টেলিভিশন সাংবাদিক বিষয়শ্রেণী:ভারতীয় টেলিভিশন সাংবাদিক বিষয়শ্রেণী:ভারতীয় টেলিভিশন উপস্থাপক বিষয়শ্রেণী:উত্তরপ্রদেশের লেখিকা বিষয়শ্রেণী:২১শ শতাব্দীর ভারতীয় সাংবাদিক
"চতুর্থ মাত্রা" বাংলাদেশী লেখক শহীদুল জহির রচিত ছোটগল্প। ১৯৯৮ সালে রচিত গল্পটি ১৯৯৯ সালে ডুমুরখেকো মানুষ ও অন্যান্য গল্প শিরোনামে জহিরের দ্বিতীয় গল্পসংকলনে প্রকাশিত হয়। পূর্বে গল্পটি কায়সুল হক সম্পাদিত শৈলী মাসিক সাহিত্য পত্রিকায় প্রকাশিত হয়েছিল। ছোটগল্প হিসেবে প্রকাশিত হলেও চতুর্থ মাত্রা মূলত একটি একাঙ্কিকা নাট্য।  পটভূমি গল্পের পটভূমি মূলত সময়ের চতুর্মাত্রিক ক্ষেত্রের পরিপ্রেক্ষিতে আবদুল করিম নামের এক অবিবাহিত ব্যক্তির প্রাত্যহিক জীবনাচারের পুনরাবৃত্তিক উপস্থাপনা। গল্পের আখ্যান রচিত হয়েছে ক্রিয়াপদের সম্পূর্ণ ভবিষ্যৎ কাল প্রয়োগের মাধ্যমে।  জীবনের স্বাভাবিক ছন্দ, ব্যক্তিক-পারিবারিক-সামাজিক-সাংস্কৃতিক দায়-দায়িত্ব থেকে বিচ্ছিন্ন আবদুল করিমকে দেখানো হয়েছে। একই আবদুল করিম চরিত্র পাওয়া যায় ১৯৯৯ সালে রচিত তার "কোথায় পাব তারে" গল্পে, যেটি ডলু নদীর হাওয়া ও অন্যান্য গল্প (২০০৪) বইয়ে সংকলিত হয়েছে। "কোথায় পাব তারে" গল্পে আবদুল করিমের তরুণ বয়সের প্রসঙ্গ জানা যায়। অন্যভাবে "চতুর্থ মাত্রা" গল্পটি "কোথায় পাব তারে" গল্পের সিক্যুয়াল হিসেবেও ভাবা যেতে পারে।  অভিযোজন‎ "চতুর্থ মাত্রা" গল্প অবলম্বনে একই শিরোনামে নুরুল আলম আতিক ২০০১ সালে টেলিভিশন চলচ্চিত্র নির্মাণ করেন। যেখানে আবদুল করিম চরিত্রে অভিনয় করেছিলেন জয়ন্ত চট্টোপাধ্যায়। এছাড়াও অভিনয়ে ছিলেন তমালিকা কর্মকার, ফজলুর রহমান বাবু, সোনিয়া জাফর। চলচ্চিত্রটি ২০০২ সালে তিনটি বিভাগে মেরিল-প্রথম আলো সমালোচক পছন্দ পুরস্কার জিতেছে।  তথ্যসূত্র  বিষয়শ্রেণী:১৯৯৯-এর ছোটগল্প বিষয়শ্রেণী:ঢাকার পটভূমিতে ছোটগল্প বিষয়শ্রেণী:বাংলাদেশী ছোটগল্প বিষয়শ্রেণী:শহীদুল জহিরের ছোটগল্প বিষয়শ্রেণী:ডুমুরখেকো মানুষ ও অন্যান্য গল্প বিষয়শ্রেণী:চলচ্চিত্রে অভিযোজিত ছোটগল্প বিষয়শ্রেণী:বাংলাদেশী ছোটগল্প অবলম্বনে চলচ্চিত্র
ফুটবল ক্লাব মিচিল্যান (সাধারণত এফসি মিচিল্যান, মিচিল্যান () অথবা কেন্দ্রীয় জাটল্যান্ড নামে পরিচিত) হচ্ছে জাটল্যান্ড ভিত্তিক একটি ডেনীয় পেশাদার ফুটবল ক্লাব। এই ক্লাবটি বর্তমানে ডেনমার্কের শীর্ষ স্তরের ফুটবল লীগ ডেনীয় সুপারলিগায় খেলে। এই ক্লাবটি ১৯৯৯ সালের ২রা ফেব্রুয়ারি তারিখে প্রতিষ্ঠিত হয়েছে। ফুটবল ক্লাব মিচিল্যান তাদের সকল হোম ম্যাচ জাটল্যান্ডের এমসিএইচ এরিনায় খেলে থাকে; যার ধারণক্ষমতা হচ্ছে ১১,৪৩২। বর্তমানে এই ক্লাবের ম্যানেজারের দায়িত্ব পালন করছেন ব্রায়ান প্রিস্কে এবং সভাপতির দায়িত্ব পালন করছেন রাসমুস আঙ্কারসেন। ডেনীয় রক্ষণভাগের খেলোয়াড় এরিক সভিয়াতচেঙ্কো এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ফুটবল ক্লাব মিচিল্যান এপর্যন্ত ৫টি শিরোপা জয়লাভ করেছে; যার মধ্যে ৩টি ডেনীয় সুপারলিগা, ১টি ডেনীয় প্রথম বিভাগ এবং ১টি ডেনীয় কাপ শিরোপা রয়েছে।  অর্জন  ডেনীয় সুপারলিগা চ্যাম্পিয়ন (৩): ২০১৪–১৫, ২০১৭–১৮, ২০১৯–২০  রানার-আপ (৩): ২০০৬–০৭, ২০০৭–০৮, ২০১৮–১৯  প্রথম বিভাগ চ্যাম্পিয়ন (১): ১৯৯৯–২০০০  ডেনীয় কাপ চ্যাম্পিয়ন (১): ২০১৮–১৯  রানার-আপ (৪): ২০০২–০৩, ২০০৪–০৫, ২০০৯–১০, ২০১০–১১  তথ্যসূত্র  বহিঃসংযোগ     বিষয়শ্রেণী:ফুটবল ক্লাব মিচিল্যান বিষয়শ্রেণী:ডেনীয় সুপারলিগা ক্লাব বিষয়শ্রেণী:ডেনমার্কের ফুটবল ক্লাব বিষয়শ্রেণী:১৯৯৯-এ ডেনমার্কে প্রতিষ্ঠিত বিষয়শ্রেণী:১৯৯৯-এ প্রতিষ্ঠিত ফুটবল ক্লাব
লাই খুৎশংবি (/laai-khoot-shaang-bee/) হলো একটি রাক্ষস (হিংচাবি) যাকে মেইতেই পৌরাণিক কাহিনী এবং প্রাচীন কাংলেইপাকের (প্রাচীন মণিপুর) লোককাহিনীতে পাওয়া যায়। তার অনেক লম্বা হাত আছে। "লাই" শব্দের অর্থ "দেবতা বা দেবত্ব", "খুত" অর্থ "হাত" এবং "সাংবি" বা "শাংবি" অর্থ মণিপুরীতে "দীর্ঘ" (মেইতেই)। কিংবদন্তি বলে যে সে যখন হাঁটে তখন তার লম্বা হাত মাটিতে স্পর্শ করে। তার আঙ্গুলগুলো কাঁটার মত ধারালো। তার একটি দীর্ঘ জিহ্বাসহ একটি বড় মুখ আছে। তার চেহারা খুব ভয়ঙ্কর।   গল্প  শশী (বা "শচি" বা "লেইরিক" বা "নওচা" অন্যান্য সংস্করণে) নামে একটি ছোট বাচ্চা নিয়ে একজন পুরুষ এবং নারী একটি গ্রামে একটি বিচ্ছিন্ন বাড়িতে বসবাস করত। কাছেই ছিল জঙ্গল যেখানে লাই খুৎশংবি থাকত। সে সাধারণত গ্রাম থেকে গবাদি পশু এবং মানুষের বাচ্চা চুরি করে খেত। সে মানুষের একাকীত্বের সুযোগ নিয়ে গ্রামের মানুষের মধ্যে ত্রাসের বীজ বপন করেছিল।  লাই খুৎশংবি বিশেষ করে শিশু শশীকে খেতে চেয়েছিল। কিন্তু শশীর বাবা শশিপা এতই সাহসী ছিল যে লাই খুৎশংবি তাকে ভয় পেত। একদিন শশিপা বাড়ি থেকে দূরে কোথাও কাজ করতে বের হয়। কয়েকদিনের জন্য সে থাকবে না। রাতে লাই খুৎশংবি ঘরে এসে শশীর মা শসিমাকে জিজ্ঞেস করে তার স্বামী বাড়িতে আছে কি না। শসিমা জ্ঞানী ছিল, তাই সে মিথ্যা বলেছে এবং বলল তার স্বামী বাড়িতে আছে। তখন লাই খুৎশংবি চলে যায়। কিন্তু সে রাতের পর রাত ফিরে এসে বারবার একই প্রশ্ন করল। শশীর মাও একই জবাব দিয়েছিল এবং শশীপা বাড়ি থেকে দূরে থাকার আসল ঘটনাটি লুকিয়েছিল। কিছুদিন পর শশীর বাবা বাড়ি ফিরলে শশীর মা তাকে ঘটনাটি জানায়। একথা শুনে শশীর বাবা অসুরকে পরাজিত করার পরিকল্পনা করে। সেই রাতে, সে একটি ধারালো তলোয়ার নিয়ে লাই খুৎশংবির জন্য অপেক্ষা করতে থাকে। মাঝরাতে, রাক্ষস, যথারীতি, শসিমাকে জিজ্ঞাসা করতে আসে তার স্বামী বাড়িতে আছে কি না। এবার শশীর মা উত্তর দিল সে বাড়িতে নাই, দূরে আছে। কৌশলটা না জানার কারণে, লাই খুৎশংবি তার একটি শক্তিশালী হাত দিয়ে বাড়ির দেয়াল ভেদ করে শিশু শশীকে খুঁজে বের করার চেষ্টা করে। এই সময় সুযোগের অপেক্ষায় থাকা শশীর বাবা তলোয়ার দিয়ে খুৎশংবির হাত কেটে ফেলে। তারপর, রাক্ষস বেদনাদায়ক চিৎকার করে,এ্যাও এমা, আমি মরে গেছি! আয়ো ইয়ো এমা আয়ো ইয়ো লেইমাডেং ডেং নিংজাওবি তুমি বড় মিথ্যাবাদী আয়ো ইয়ো এমা আয়োয়োলাই খুৎশংবি তার অবশিষ্ট লম্বা হাত টেনে বাড়ি থেকে পালিয়ে যায়। তার কাটা হাত থেকে রক্ত উড়ে গিয়ে বনে যাওয়ার পথে বেড়ে ওঠা অনেক গাছের গায়ে পড়ে থাকে। বলা হয়ে থাকে যে কিছু গাছে লাল দাগ দেখা যায় আর সেটা হলো তার রক্ত। শশীর বাবা তার রক্তের ছোপ অনুসরণ করে জঙ্গলে যায়। দৈত্যটি সাধারণত যতটা দ্রুত দৌড়াতে পারে ততটা দ্রুত ছুটতে পারেনি কারণ সে আহত হয়েছিল। শশীর বাবা তাকে ধরে তার অন্য হাতের উপর পা চেপে ধরে। তারপর, সে সেই হাতটিও কেটে ফেলে। গ্রামবাসী শশিপাকে তার সাহসিকতার জন্য ধন্যবাদ জানায়। সেই দিন থেকে লাই খুৎশংবি নামের দীর্ঘ হাতের রাক্ষসকে আর দেখা যায়নি।   গ্যালারি    তথ্যসূত্র    অন্যান্য ওয়েবসাইট    লাই খুতসংবির রহস্য  লাই খুতসংবি, নারী শক্তি ও শাস্তি  বিষয়শ্রেণী:লোকজ্ঞান বিষয়শ্রেণী:মণিপুরী সংস্কৃতি
থাম্ব|কপিলেফট প্রতীক কপিলেফট (ইংরেজি: Copyleft) হচ্ছে একটি আইনগত পদ্ধতি যা নির্দিষ্ট কপিরাইটযুক্ত কাজের অনুলিপির উপর কিছু স্বাধীনতা প্রদান করে। তবে শর্ত থাকে যে সংশ্লিষ্ট অধিকারগুলো সমস্ত পরিবর্তিত বা পরবর্তী কাজেও সংরক্ষিত থাকবে। স্বাধীনতা বলতে বোঝানো হয় যে বিনামূল্যে বা নির্ধারিত মূল্যে কাজটি যেকোনো উদ্দেশ্যে ব্যবহার করা যেতে পারে এবং এটি পরিবর্তন, অনুলিপি, শেয়ার এবং পুনঃবিতরণ করা যেতে পারে।  কপিলেফট ধারণার সূচনা সম্ভবত এমআইটি-এর কম্পিউটার বিশেষজ্ঞ রিচার্ড স্টলম্যানের কাজ থেকে এসেছে। ১৯৮৩ সালে তিনি ওপেন-সোর্স প্রকল্প জিএনইউ শুরু করেন এবং এর ব্যবহারের নিয়ন্ত্রণে প্রথম সাধারণ পাবলিক লাইসেন্স তৈরি করেন, যা জিএনইউ এর সংস্করণগুলোকে উন্মুক্ত করে ও মুক্তভাবে প্রাপ্তির নিশ্চয়তা দেয়।   তথ্যসূত্র   বিষয়শ্রেণী:মেধাস্বত্ব আইন বিষয়শ্রেণী:মুক্ত ও ওপেন সোর্স সফটওয়্যার লাইসেন্স বিষয়শ্রেণী:মেধা সম্পদ সক্রিয়তাবাদ বিষয়শ্রেণী:কপিরাইট
আর্নেস্ট ভিক্টর কেইল (৬ ডিসেম্বর ১৮১৬ – ২৩ মার্চ ১৮৭৮) ছিলেন একজন জার্মান বই বিক্রেতা, সাংবাদিক, সম্পাদক এবং প্রকাশক। তার প্রথম বইগুলো জার্মান নেতাদের মধ্যে স্বাধীনতার স্বাদ জাগিয়ে ছিল। অনেক রাজনৈতিক নেতাই তার বই থেকে অনুপ্রাণিত হয়েছিলেন। এর জন্য ১৮৫২ তিনি কারাবরণও করেছিলেন। এরপর তিনি একটি সাপ্তাহিক ম্যাগাজিন তৈরি করেন। এটি ছিল প্রথম সার্থক জার্মান ম্যাগাজিন। কারণ এটি সর্বস্তরের মানুষ পড়ত।Kirsten, Belgum (1998). Popularizing the Nation: Audience, Representation, and the Production of Identity in "Die Gartenlaube", 1853–1900. Lincoln: University of Nebraska. pp. 187, 200–201. .Jacobs, Stephanie (2013). Jockel, Stephan, ed.: Illustrierte Idylle? Die Gartenlaube: Gesichter Eines Massenblattes. Gallery exhibition of the German Museum of Books and Writing.  (in English). Culturgraph. Leipzig: Press Release of the German National Library. Retrieved 27 Dec 2016.   তথ্যসূত্র   বিষয়শ্রেণী:১৮১৬-এ জন্ম বিষয়শ্রেণী:১৮৭৮-এ মৃত্যু বিষয়শ্রেণী:জার্মান সাংবাদিক বিষয়শ্রেণী:১৯শ শতাব্দীর জার্মান ঔপন্যাসিক
গোয়ান ভিন্দালু বা ভিন্দালহো হল একটি ভারতীয় তরকারিজাতীয় খাবার, যার উৎপত্তি মূলত গোয়া থেকে। পর্তুগিজ খাবার কার্নে দে ভিনহা ডি'আলহোসের উপর ভিত্তি করে এই খাবারটি উদ্ভব হয়েছে।    এটি বিশ্বব্যাপী ব্রিটিশ ভারতীয় প্রনালীতে কারি হাউস এবং ভারতীয় রেস্তোরাঁর মেনুগুলির প্রধান খাবার হিসাবে পরিচিত। প্রায়শই এটি একটি উচ্চ মশলাদার খাবার হিসাবে বিবেচিত হয়। এর ঐতিহ্যবাহী রন্ধন প্রনালীতে শুয়োরের মাংস ব্যবহার করা হয়, তবে গরুর মাংস, মাটন, চিংড়ি, মুরগি, ভেড়ার মাংস, সবজি এবং তোফু দিয়ে এই খাবারের বিকল্প প্রকরণও প্রস্তুত করা হয়েছে।   পর্তুগিজ কার্নে দে ভিনহা ডি'আলহোস (আক্ষরিক অর্থে "রসুনের মেরিনেড মাংস"  ) থেকে উদ্ভব ভিন্দালু গোয়ান খাবারের একটি আদর্শ উদাহরন। ভিন্দালু হল ভিনেগার এবং রসুনে মেরিনেট করা মাংসের একটি খাবার (সাধারণত শুয়োরের মাংস)।  পর্তুগিজ খাবারের মূল কাঠামো ছিল পর্তুগিজ নাবিকের "সংরক্ষিত" কাঁচা উপাদান যেগুলি সাধারনভাবে ছিল, কাঠের ব্যারেলে বিশেষভাবে রাখা লাল ওয়াইনে ভেজানো শুকরের মাংস এবং রসুন। স্থানীয় গোয়ান রাধুনিরা রেড ওয়াইনের বদলে পাম ভিনেগার এবং মশলা যোগ করে এটি রান্না করেছিলেন। এই প্রস্তুতিটির স্থানীয় এবং সহজ উচ্চারণযোগ্য নামকরন হল "ভিন্দালু"।   ভিন্দালুর ব্রিটিশ ভারতীয় সংস্করণে মাংসকে ভিনেগার, চিনি, তাজা আদা এবং মশলা দিয়ে মেরিনেট করা হয়, তারপর আরও মশলা দিয়ে রান্না করা হয়।  গোয়ার রেস্তোরাঁগুলি ঐতিহ্যবাহী গোয়ান রন্ধনপ্রণালী অনুসারে শুয়োরের মাংস দিয়ে ভিন্ডলহো প্রস্তুত করে। কোচি, কেরালার খ্রিস্টানরা শুয়োরের মাংস বা গরুর মাংস ব্যবহার করে এটি প্রস্তুত করে। ব্রিটিশ প্রতিষ্ঠান এবং সমুদ্রগামী লাইনারগুলিতে গোয়ান বাবুর্চিদের হাত দিয়ে এই রান্নাটি থালাটি জনপ্রিয় হয়েছিল। ভারতের অন্যান্য অঞ্চলের রেস্তোরাঁগুলি মুরগি বা ছাগলের মাংস বা ভেড়ার মাংস বা এমনকি সামুদ্রিক খাবারের সাথে ভিনডালহো প্রস্তুত করা হয় এবং এই মাংসগুলিকে কখনও কখনও চৌকো করে কাটা আলু দিয়ে মেশানো হয় যাতে প্রস্তুতিতে খরচ কম হয়।  যদিও আলু (আলু) শব্দের অর্থ হিন্দিতে আলু,  ঐতিহ্যবাহী গোয়ান ভিন্দালহোতে কোনো আলু ব্যবহার হয়না। ভিন্দালু নামটি একটি পর্তুগিজ শব্দগুচ্ছের অপভ্রংশ যার কোনো হিন্দি ব্যুৎপত্তি নেই।  হিন্দির সাথে বিভ্রান্তির কারণে কিছু ভারতীয় ভিন্দালু সংস্করণে আলুর ব্যবহার হয়।  ডান|থাম্ব| চিংড়ি ভিন্দালু সাধারণ ভাতের সাথে পরিবেশন করা হয় থাম্ব| পর্তুগালের লিসবনে, গোয়ান -স্টাইলের ভারতীয় রেস্তোরাঁয় শুয়োরের মাংস ভিন্ডালহো ডান|থাম্ব| ফিনল্যান্ডের হেলসিঙ্কিতে মেষশাবকের ভিন্দালু পরিবেশন করা হয়   তথ্যসূত্র   বিষয়শ্রেণী:ভারতীয় রন্ধনশৈলী
হুর জনগোষ্ঠী (, ; যার অর্থ "মুক্ত", "ক্রীতদাস নয়") হল পাকিস্তানের সিন্ধু প্রদেশের একটি সুন্নি সুফি মুসলিম সম্প্রদায়। তাদের আধ্যাত্মিক নেতা হলেন পীর পাগারো যিনি সিন্ধুতে ব্রিটিশ শাসন প্রতিরোধ করেছিলেন।  হুর আন্দোলনের ইতিহাস ভারতীয় উপমহাদেশে ঔপনিবেশিক শাসনের সময় পীর পাগারো তার সম্প্রদায়কে "হুর" (মুক্ত) ঘোষণা করেছিলেন। ঔপনিবেশিক সরকার এই আন্দোলনকে দমন করার চেষ্টা করেছিল ও এর ফলে হুরদের দ্বারা সশস্ত্র বিদ্রোহ হয়েছিল। ১৮৯৮ সালে সরদার মোহাম্মদ ইয়াকুব কমিশনার থাকাকালীন পীর পাগারোর শিষ্যদের উপর সিন্ধুতে ১৮৭১ সালের ফৌজদারি উপজাতি আইনের সুপারিশ করেছিলেন। পাগারোর শিষ্যদের কর্মের কারণে ১৯০০ সালে সিন্ধুর উপর এই আইনটি আরোপ করা হয়েছিল। ১৯৫২ সাল পর্যন্ত শিষ্যদের উপর এই নিয়ম বলবৎ ছিল। তবে ১৯৪১ থেকে ১৯৪৬ সালের মধ্যে ঔপনিবেশিক সরকার অনেক আইন পাস করে, যার মধ্যে একটি "হুর দমন আইন" নামে পরিচিত, যা ১৯৪২ সালের মে মাসে সিন্ধু বিধানসভায় দ্রুত পাস করা হয়েছিল, শেষ পর্যন্ত ১৯৪২ সালের জুন থেকে ১৯৪৩ সালের মে মাসের শেষ পর্যন্ত সামরিক আইন জারি করা হয়।১৯৪৩ সালে সামরিক আইন তুলে নেওয়ার পর, আবার অনেক আইন নির্বিচারে তৈরি করা হয়েছিল যেগুলি সামরিক শাসনের জন্য তৈরি করা হয় - এইসব নিয়ম ভারতের প্রতিরক্ষা বিধি ছাড়াও ছিল। এই সমস্ত আইন ও বিধির কারণে সমগ্র হুর সম্প্রদায় কার্যত অপরাধী করা হয়েছিল। এই সম্প্রদায়টিকে ১৯০০ সালে "অপরাধী উপজাতি" হিসাবে ঘোষণা করা হয়েছিল। সামরিক আইনের সময়, ঔপনিবেশিক সেনাবাহিনী এলাকায় টহল দেয় এবং পীর পাগারোর সন্দেহভাজন অনুসারীদের সাথে মোকাবেলা করে।   আরও দেখুন    শাহ মর্দান শাহ দ্বিতীয়  পীর পাগারো   তথ্যসূত্র   বিষয়শ্রেণী:পাকিস্তানে সুফিবাদ বিষয়শ্রেণী:পাকিস্তানের সামাজিক দল বিষয়শ্রেণী:ভারতের বিমুক্ত জাতি
উষা রজক (নেপালি : उषा रजक; জন্ম ১৮ অক্টোবর ১৯৮৫) হলেন একজন নেপালি চলচ্চিত্র অভিনেত্রী, মডেল এবং রন্ধনশিল্পী। পাশাপাশি তিনি ওয়ার্ল্ড মিস ইউনিভার্সিটি নেপাল ২০০৬ প্রতিযোগিতার বিজয়ী।   সৌন্দর্য প্রতিযোগিতা  মডেলিং কর্মজীবনে তিনি প্রথম শিরোপা (সানসিল্ক মিস বিউটিফুল হেয়ার) পেয়েছিলেন লাক্স বিউটি স্টার ২০০৪-এ। তারপরে তিনি ২০০৬ সালে দক্ষিণ কোরিয়ায় অনুষ্ঠিত ওয়ার্ল্ড মিস ইউনিভার্সিটিতে নেপালের প্রতিনিধিত্ব করেছিলেন। ২০০৫ সালে নেপালে অনুষ্ঠিত জাতীয় থিয়েটার অভিনেত্রী প্রতিযোগিতায় তিনি সেরা অভিনেত্রীর পুরস্কার অর্জন করেছিলেন। পরে তিনি এইচআইভি/এইডস বিষয়ে সচেতনতামূলক চলচ্চিত্র ওয়ানডে-এর জন্য সেরা নবাগত অভিনেত্রী হিসাবে ২০০৯ সালে নেপালের ডিজিটাল চলচ্চিত্র পুরস্কার পেয়েছিলেন।   তথ্যসূত্র    বহিঃসংযোগ    মুভিজনেপাল.কম   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি অভিনেত্রী বিষয়শ্রেণী:নেপালি নারী মডেল বিষয়শ্রেণী:নেপালি সুন্দরী প্রতিযোগিতা বিজয়ী বিষয়শ্রেণী:নেপালি চলচ্চিত্র অভিনেত্রী বিষয়শ্রেণী:২১শ শতাব্দীর নেপালি অভিনেত্রী বিষয়শ্রেণী:ললিতপুর জেলার ব্যক্তি বিষয়শ্রেণী:নেপালি পাচক
হ্যামস্ট্রিং বলতে ঊরুর পিছনের তিনটি পেশী (সেমিটেন্ডিনোসাস,সেমিমেমব্রেনোনাস,বাইসেপ্স ফিমোরিস) দ্বারা সংকুচিত ৬টি তন্তু কে বোঝায়।এই পেশীগুলো হাঁটু সংকোচন এবং নিতম্ব প্রসারণ করে। গঠন ঊরুর পিছনের তিনটি পেশী (সেমিটেন্ডিনোসাস,সেমিমেমব্রেনোনা্‌স,বাইসেপ্স ফিমোরিস(লম্বা ও খাটো শীর্ষ)) হাঁটু ভাজ করে,যেখানে বাইসেপ্স ফিমোরিসের খাটো শীর্ষ  ছাড়া বাকিগুলি নিতম্ব প্রসারণ করে।তিনটি 'প্রকৃত' হ্যামস্ট্রিং নিতম্ব সন্ধি এবং হাঁটু উভয়কেই অতিক্রম করে ,যেখানে  বাইসেপ্স ফিমোরিসের খাটো শীর্ষ শুধু হাঁটুকে অতিক্রম করে।এজন্যে একে মাঝে মাঝে হ্যামস্ট্রিং এর অন্তর্বর্তী ধরা হয় না।  পেশী  উৎপত্তি  সন্নিবেশ  স্নায়ু সেমিটেন্ডিনোসাস  ইশ্চিয়ামের টিউবারোসিটি  টিবিয়ার মধ্যবর্তী পৃষ্ঠ  টিবিয়াল সেমিমেমব্রেনোনাস  ইশ্চিয়ামের টিউবারোসিটি  টিবিয়ার মধ্যবর্তী কন্ডাইল  টিবিয়াল বাইসেপ্স ফিমোরিস - লম্বা শীর্ষ  ইশ্চিয়ামের টিউবারোসিটি  ফিবুলার মাথার পার্শ্ববর্তী অংশ  টিবিয়াল বাইসেপ্স ফিমোরিস -  খাটো শীর্ষ  লিনিয়া অ্যাস্পেরা    ফিবুলার মাথার পার্শ্ববর্তী অংশ  সাধারণ পেরোনিয়াল  অ্যাডাক্টর ম্যাগনাস এর কিছু অংশ হ্যামস্ট্রিং এর অন্তর্বর্তী ধরা হয়।  কাজ হ্যামস্ট্রিং হাঁটু এবং নিতম্বের উপর কাজ করে।  সেমিটেন্ডিনোসাস এবং সেমিমেমব্রেনোনাস হাঁটু সংকোচন, নিতম্ব সন্ধির প্রসারণ, হাঁটুতে পায়ের মধ্যবর্তী ঘূর্ণন করে।  হাঁটা শুরুর সময় নিতম্ব সন্ধির প্রসারণ (লম্বা শীর্ষ) এবং হাঁটু সংকোচন, পার্শ্ববর্তী ঘূর্ণন (যখন হাঁটু সঙ্কুচিত থাকে) ,উভয়ই বাইসেপ্স ফিমোরিস করে।  হ্যামস্ট্রিং পেশী হাঁটা,দৌড়া,লাফ দেয়ার মত দৈনন্দিন গুরুত্বপূর্ণ কাজ করে।  ক্লিনিক্যাল গুরুত্ব অ্যাথলেটরা প্রায়ই হ্যামস্ট্রিং ইনজুরির শিকার হয়ে থাকে। thumb|MRI এ ইশ্চিয়াল টিউবারোসিটিতে হ্যামস্ট্রিং পেশীর ইনজুরি পর্যবেক্ষণ(coronal STIR) ইমেজিং হ্যামস্ট্রিং পেশীর ইমেজিং বা চিত্রায়ন আল্ট্রাসাউন্ড কিংবা MRI দ্বারা করা হয়। বাইসেপ্স ফিমোরিস সবচেয়ে বেশি ক্ষতিগ্রস্ত হয়।এরপর সেমিটেন্ডিনোসাস।সেমিমেমব্রেনাস খুব অল্পই ইনজুরির কবলে পড়ে।যাদের হ্যামস্ট্রিং পেশীর চোট দৈর্ঘ্যে ৬০ মিমি এর বেশি,তাদের পুনরায় হ্যামস্ট্রিং ইনজুরি হবার সম্ভাবনা আছে। সার্জারি সেমিটেন্ডিনোসাস এর পেশীতন্তু সম্মুখ ক্রুসেট লিগামেন্ট কে স্থানান্তর করে ,যা হাঁটুর চারটি গুরুত্বপূর্ণ লিগামেন্টের একটি।  ইতিহাস ব্যুৎপত্তি হ্যামস্ট্রিং শব্দের হ্যাম মূলত হাঁটুর পিছনের চর্বি এবং পেশীকে এবং স্ট্রিং মূলত পেশিতন্তু বোঝায়। এইভাবে, হ্যামস্ট্রিং বলতে পেশিতন্তু হাঁটুর পিছন যেকোন দিকে অনুভূত হওয়াকে বোঝায়।  তথ্যসূত্র  বিষয়শ্রেণী:পায়ের পেশী বিষয়শ্রেণী:নিম্নাঙ্গের পেশী
লাহোরের মোতি মসজিদ (পাঞ্জাবি, ) ১৭শ শতাব্দীতে লাহোর দুর্গের ভেতর নির্মিত হয়। সম্রাট শাহজাহান এই মসজিদ নির্মাণ করেন। এটি মার্বেল পাথরে নির্মিত। মসজিদটি লাহোর দুর্গের পশ্চিম পাশে আলমগিরি গেটের কাছে অবস্থিত।  নামের উৎপত্তি উর্দু ভাষায় মোতি অর্থ মুক্তা। মুঘল সম্রটরা বিভিন্ন মসজিদ রত্নের নামে নামকরণ করতেন। মোতি মসজিদ তন্মধ্যে অন্যতম।  পরবর্তী ইতিহাস মুঘল সাম্রাজ্যের অবনতির পর শিখ শাসক রণজিৎ সিঙের সময় এই মসজিদটি জোরপূর্বক একটি শিখ মন্দিরে রূপান্তরিত করা হয় এবং নাম দেয়া হয় মোতি মন্দির। রণজিৎ সিং পরে মসজিদকে রাষ্ট্রীয় কোষাগার হিসেবে ব্যবহার শুরু করেন। ১৮৪৯ সালে ব্রিটিশরা পাঞ্জাব দখল করে নিলে মূল্যবান পাথর বস্তাবন্দী অবস্থায় পাওয়া যায়।Zaman, Mahmood (2002). The Login inventory of the Lahore Fort. Dawn. 25 January. Retrieved 16 April 2008 পরবর্তীতে স্থাপনাটি পুনরায় মসজিদ হিসেবে ব্যবহার শুরু হয়।  মসজিদটি শাহজাহানের সময়কার মুঘল স্থাপত্যরীতিতে নির্মিত হয়েছে। এটি সম্পূর্ণরূপে মার্বেল নির্মিত।  আরও দেখুন  পাকিস্তানের মসজিদের তালিকা  বাদশাহী মসজিদ  তথ্যসূত্র   উৎস   Asher, Catherine E G (1992) Architecture of Mughal India. Cambridge University Press.   Koch, Ebba (1982) The Baluster Column: A European Motif in Mughal Architecture and Its Meaning. Journal of the Warburg and Courtauld Institutes, Vol. 45, p. 251-262  Koch, Ebba (1991). Mughal Architecture: An Outline of Its History and Development, 1526-1858. Prestel.   Nadiem, Ihsan H. (2004). Forts of Pakistan. Al-Faisal Publishers.   Nath, Ravinder (1982). History of Mughal Architecture. Abhinav Publications.   বহিঃসংযোগ  Digital Library of Moti Masjid at ArchNet.  বিষয়শ্রেণী:মুঘল মসজিদ বিষয়শ্রেণী:লাহোর কেল্লা বিষয়শ্রেণী:লাহোরের মসজিদ বিষয়শ্রেণী:পাকিস্তানের বিশ্ব ঐতিহ্যবাহী স্থান
মানা তেলেঙ্গানা  ভারতের তেলেঙ্গানা রাজ্যের একটি নিবন্ধিততেলুগু ভাষার সংবাদপত্র। Mana Telangana Launched'Mana Telangana' newspaper launched in HydMana Telangana Telugu news paper launching video এটি নিজামবাদ, করিমনগর, ওয়ারঙ্গল, খাম্মাম, নলগোন্দা, হায়দ্রাবাদ এবং মেহবুবনগর থেকে একসাথে প্রকাশিত হয়।  কাগজটি ই-পেপার ফরম্যাটেও পাওয়া যায়।   আরো দেখুন    ভারতের সংবাদপত্রের তালিকা  প্রচলন অনুযায়ী ভারতের সংবাদপত্রের তালিকা  প্রচলন অনুযায়ী বিশ্বের সংবাদপত্রের তালিকা   তথ্যসূত্র    বহিঃসংযোগ   বিষয়শ্রেণী:তেলুগু ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:হায়দ্রাবাদের সংবাদপত্র বিষয়শ্রেণী:২০১৫-এ তেলেঙ্গানায় প্রতিষ্ঠিত
পিটসবার্গ বিশ্ববিদ্যালয় পেন্সিলভেনিয়ার পিটসবার্গে অবস্থিত একটি বিশ্ববিদ্যালয়।  ইতিহাস প্রতিষ্ঠা  ক্যাম্পাস  গঠন ও প্রশাসন  কলেজ/স্কুল প্রতিষ্ঠাকাল কলেজ/স্কুল  প্রতিষ্ঠাকাল ডিট্রিচ স্কুল অব আর্টস অ্যান্ড সায়েন্সেস  ১৭৮৭ জোসেফ এম কাটজ স্কুল অব বিজনেস (গ্র্যাজুয়েট)   ১৯৬০ ইউনিভার্সিটি অব পিটসবার্গ কলেজ অব বিজনেস অ্যাডমিনিস্ট্রেশন (আন্ডারগ্র্যাজুয়েট)  ১৯০৭ ইউনিভার্সিটি অব পিটসবার্গ স্কুল অব ডেন্টাল মেডিসিন  ১৮৯৬ ইউনিভার্সিটি অব পিটসবার্গ স্কুল অব এডুকেশন  ১৯১০ সোয়ানসন স্কুল অব ইঞ্জিনিয়ারিং  ১৮৪৬ ইউনিভার্সিটি অব পিটসবার্গ কলেজ অব জেনারেল স্টাডিজ  ১৯৩২ ইউনিভার্সিটি অব পিটসবার্গ স্কুল অব হেলথ অ্যান্ড রিহ্যাবিলিটেশন সায়েন্সেস  ১৯৬৯ ইউনিভার্সিটি অব পিটসবার্গ অনার্স কলেজ  ১৯৮৭ ইউনিভার্সিটি অব পিটসবার্গ স্কুল অব ইনফরমেশন সায়েন্সেস ১৯০১ ইউনিভার্সিটি অব পিটসবার্গ স্কুল অব ল  ১৮৯৫ ইউনিভার্সিটি অব পিটসবার্গ স্কুল অব মেডিসিন  ১৮৮৩ ইউনিভার্সিটি অব পিটসবার্গ স্কুল অব নার্সিং ১৯৩৯ ইউনিভার্সিটি অব পিটসবার্গ স্কুল অব ফার্মাসী  ১৮৭৮ ইউনিভার্সিটি অব পিটসবার্গ গ্র্যাজুয়েট স্কুল অব পাবলিক অ্যান্ড ইন্টারন্যাশনাল অ্যাফেয়ার্স  ১৯৫৭ ইউনিভার্সিটি অব পিটসবার্গ গ্র্যাজুয়েট স্কুল অব পাবলিক হেলথ  ১৯৪৮ ইউনিভার্সিটি অব পিটসবার্গ স্কুল অব সোশ্যাল ওয়ার্ক ১৯৩৮  অ্যাকাডেমিকস র‍্যাংকিং  গবেষণা  বিখ্যাত শিক্ষার্থী  পল সি লতেরবার, চিকিৎসাবিজ্ঞানে নোবেল পুরস্কার ২০০৩, ন্যাশনাল মেডেল অব সায়েন্স ১৯৮৭, আইইই মেডেল অব অনার ১৯৮৭, ন্যাশনাল মেডেল অব টেকনোলজি অ্যান্ড ইনোভেশন ১৯৮৮  ওয়াঙ্গেরী মাথেই  বিখ্যাত শিক্ষক  অলভিন রোথ  তথ্যসূত্র  বিষয়শ্রেণী:পেনসিলভেনিয়ার বিশ্ববিদ্যালয় ও কলেজ বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
স্যাম ওয়ালটন (১৯১৮–১৯৯২) ছিলেন একজন মার্কিন ধনাঢ্য ব্যবসায়ী, যিনি বিশ্বের সর্ববৃহৎ খুচরা বিক্রেতা প্রতিষ্ঠান ওয়ালমার্ট এবং স্যাম'স ক্লাব প্রতিষ্ঠার জন্য সর্বাধিক পরিচিত।  স্যাম ওয়ালটন বলতে যাদেরকে বোঝানো হতে পারে:   স্যাম ওয়ালটন (মার্কিন ফুটবলার) (১৯৪৩–২০০২), মার্কিন ফুটবলার  স্যাম ওয়ালটন (শান্তি কর্মী), একজন ব্রিটিশ শান্তি কর্মী   আরও দেখুন    স্যাম এম. ওয়ালটন কলেজ অব বিজনেস, আর্কানসাস বিশ্ববিদ্যালয়ের বিজনেস স্কুল  স্যামুয়েল রবসন ওয়ালটন (জন্ম: ১৯৪৪), মার্কিন ধনকুবের এবং ওয়ালমার্টের সাবেক চেয়ারম্যান  জিম ওয়ালটন (জন্ম: ১৯৪৮), মার্কিন ব্যবসায়ী এবং ওয়ালমার্টের উত্তরাধিকারী ও প্রতিষ্ঠাতা স্যাম ওয়ালটনের ছেলে।